**Askim kommune** var ein kommune i Østfold fylke, fram til 1.1.2020. Kommunen grensa i vest og i nord til Spydeberg, i aust til Trøgstad og Eidsberg og i sør til Skiptvet kommune. Glomma dannar ei naturleg kommunegrense i vest, og fossar har blitt utnytta til kraftproduksjon. Askim har derfor tre store kraftverk innanfor sine grenser (Solbergfoss, Kykkelsrud og Vamma).

Administrerande senter i kommunen er tettstaden Askim. Der bur omtrent 90 % av innbyggjarane i kommunen, mens resten bur jamnt fordelt i mindre bygdesentrum ved dei tre kraftverka. Lokalavisa er Smaalenenes Avis, som også dekkjer dei omkringliggjande kommunane.

Næringsliv
----------

Glomma ved Solbergfoss kraftverk
Åstaden for Slaget ved Langnes skanse i 1814
Askim kyrkje
Askim har vore ein særmerkt industrikommune, med Askim Gummivarefabrik som hjørnesteinsbedrift. Den siste delen av gummivarefabrikken, Viking Dekk A/S, avskipa produksjonen av bildekk i 1991. Viktige bransjar i dag er forlag/grafisk produksjon og Glava A/S med framstilling av mineralprodukt. Tettstaden Askim er eit viktig handels- og sørvissenter i indre Østfold. Nærare to femdelar av arealet i kommunen er dyrka mark, der det meste av dette er nytta til dyrking av korn.

Skiping av dei tre kraftverka Solbergfoss, Kykkelsrud og Vamma på 1900-talet har gitt basis for utviklinga av industrien i Askim. Desse utnyttar fallet til Glomma frå Øyeren til Grønsund. Utbygginga har ført til av alle dei mindre fossane og stryka, med unntak av Vrangsfoss, har kverva bort.

Kommunenamn og -våpen
---------------------

Namnet *Askim* er opphavleg eit gardsnamn, sett saman av trenamnet *ask* og ordet *heim*. Før rundt år 1400 het bygda *Eid*. Ordet "Eid" betyr mellom anna landet langs ei elv som ikkje er farbar med båt, slik at folk måtte gå. Gjennom Askim drog folk båtar mellom Øyeren og Glomma nedanfor Vammafossen. 

Kommunevåpenet blei godkjent ved kongeleg resolusjon den 1. november 1963. Motivet er på blå botn tre sølv skråbjelkar danna med bølgjesnitt og symboliserer dei tre vasskraftverka Solbergfoss, Kykkelsrud og Vamma.

Venskapskommunar
----------------

Frå 1951 har Lyngby-Taarbæk i Danmark, Huddinge i Sverige og Askim vore venskapskommunar. Seinare i 1965 kom Godthåb/Nuuk i Grønland med og i 1965 følgde Island med Seydisfjördur.

* Flagget til Danmark Lyngby-Taarbæk, Danmark
* Flagget til Finland Vanda, Finland
* Flagget til Grønland Nuuk, Grønland
* Flagget til Island Seydisfjördur, Island
* Flagget til Sverige Huddinge kommun, Sverige

Folk frå Askim
--------------

* Mona Hoel (f. 1960), filmskapar

Kjelder
-------

* «Askim\_-\_tidligere\_kommune» i *Store norske leksikon*, snl.no.

### Fotnotar

1. ↑  Oluf Rygh: Norske Gaardnavne, 1 Smaalenenes Amt, Kristiania 1897, side 50f.
2. ↑  *Askim kommune - Askims vennskapskommuner*, arkivert frå originalen 5. oktober 2011, henta 10. februar 2011

Bakgrunnsstoff
--------------

* Askim kommune Arkivert 2020-02-03 ved Wayback Machine.

| * v
* d
* e
Kommunar i Østfold |
| --- |
| Aremark  • Askim  • Eidsberg  • Fredrikstad  • Halden  • Hobøl  • Hvaler  • Marker  • Moss  • Rakkestad  • Rygge  • Rømskog  • Råde  • Sarpsborg  • Skiptvet  • Spydeberg  • Trøgstad  • Våler | Østfold fylke |

|  |  |
| --- | --- |
| Autoritetsdata | 
* Store norske leksikon
* Lokalhistoriewiki
* VIAF
* GeoNames
* SSR (namn)
* MusicBrainz (area)

 |